Μέσα (Αριζόνα)

Η Μέσα (αγγλικά: Mesa, Arizona) είναι πόλη στην Κομητεία Μαρικόπα, στην πολιτεία Αριζόνα των ΗΠΑ και είναι προάστιο που βρίσκεται περίπου 30 χιλιόμετρα ανατολικά του Φοίνιξ. Η Μέσα βρίσκεται στην περιοχή East Valley της Μητροπολιτικής περιοχής του Φοίνιξ. Συνορεύει με το Τέμπε στα δυτικά, την Ινδιάνικη Κοινότητα Σολτ Ρίβερ Πίμα-Μαρικόπα στα βόρεια, το Τσάντλερ και το Γκίλμπερτ στα νότια, και το Απάτσι Τζάνξιον στα ανατολικά. Στην Απογραφή του 2010 η Μέσα έγινε το κέντρο πληθυσμού της Αριζόνα.

Η Μέσα είναι η τρίτη μεγαλύτερη πόλη στην Αριζόνα, μετά το Φοίνιξ και το Τούσον, η 38η μεγαλύτερη πόλη και το μεγαλύτερο προάστιο στις ΗΠΑ. Παρότι είχε 439.041 κατοίκους το 2010, σύμφωνα με το Γραφείο Απογραφών, καθιστώντας τον πληθυσμό της μεγαλύτερο από άλλων περισσότερων γνωστών πόλεων όπως η Ατλάντα, το Μαϊάμι, η Μιννεάπολις, το Σαιντ Λούις και το Κλίβελαντ, η Μέσα έχει έκταση 324 χλμ², ενώ οι πόλεις Μαϊάμι (92,4 χλμ²), Μιννεάπολις (142 χλμ²), Σαιντ Λούις (160,4 χλμ²) και το Κλίβελαντ (200,9 χλμ²) είναι αρκετά μικρότερες σε όρους έκτασης ξηράς.  Αν αυτές οι πόλεις είχαν έκταση ίδια με της Μέσα, οι πληθυσμοί τους θα ήταν πολύ μεγαλύτεροι. Η Μιννεάπολις, για παράδειγμα, θα είχε πληθυσμό πάνω από 761.000 σε 324 χλμ². Η Μέσα είναι χαρακτηριστική πόλη δορυφόρος, δηλαδή μια πόλη της οποίας οι κάτοικοι εργάζονται σε άλλες πόλεις. Είναι έδρα της Πολυτεχνικής πανεπιστημιούπολης του Πανεπιστημίου της Αριζόνα.

Ιστορία 

Η ιστορία της Μέσα ανάγεται τουλάχιστον 2.000 έτη πριν, στην άφιξη της φυλής Χοχόκαμ. Οι Χοχόκαμ, των οποίων το όνομα σημαίνει οι «Αναλωμένοι» ή οι «Αναχωρήσαντες», έκτισαν το αρχικό σύστημα καναλιών. Τα κανάλια ήταν τα μεγαλύτερα και πιο εξελιγμένα στον προϊστορικό Νέο Κόσμο. Μερικά είχαν πλάτος 27 μέτρα και βάθος τρία μέτρα στις κύριες πύλες τους, εκτεινόμενα μέχρι και 26 χιλιόμετρα κατά μήκος της ερήμου. Κατά το 1100 μ.Χ. το νερό μπορούσε να μεταφερθεί σε μια έκταση πάνω από 450 χλμ2, μετατρέποντας την Έρημο Σονόρα σε μια αγροτική όαση. Το 1450, οι Χοχόκαμ είχαν κατασκευάσει εκατοντάδες μίλια καναλιών, πολλά από τα οποία χρησιμοποιούνται ακόμη σήμερα.

Μετά την εξαφάνιση των Χοχόκαμ και πριν την άφιξη των πρώτων εποίκων λίγα είναι γνωστά, καθώς οι εξερευνητές δεν τόλμησαν να εισέλθουν σε αυτή την περιοχή.

Παραπομπές

Εξωτερικοί σύνδεσμοι 

Κυβερνητική ιστοσελίδα της πόλης

Πόλεις της Αριζόνα